Občina Miklavž na Dravskem polju, Nad izviri 6, 2204 Miklavž na Dravskem polju (v nadaljnjem besedilu občina), davčna številka 60592869, matična številka 1365614000, ki jo zastopa župan mag. Egon Repnik

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2204 Miklavž na Dravskem polju, davčna številka \_\_\_\_\_\_\_\_\_\_\_\_, matična številka (pravne osebe) \_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljnjem besedilu prejemnik)

sklepata

**POGODBO O SUBVENCIONIRANJU IZGRADNJE IN NAKUPA ČRPALIŠČ ODPADNIH VODA ALI PREUREDITVE HIŠNEGA PRIKLJUČKA, IZVEDBE DELA HIŠNEGA PRIKLJUČKA, TER IZGRADNJE IN NAKUPA MALE ČISTILNE NAPRAVE NA OBMOČJU OBČINE MIKLAVŽ NA DRAVSKEM POLJU V LETU 2025**

**1.**

Pogodbeni stranki ugotavljata:

* občina na podlagi Statuta Občine Miklavž na Dravskem polju (MUV, št. 24/2015, 16/2017, 11/2021), Odloka o proračunu Občine Miklavž na Dravskem polju za leto 2025 (MUV, št. 24/2024), Pravilnika o subvencioniranju izgradnje in nakupa črpališč odpadnih voda na območju Občine Miklavž na Dravskem polju (MUV, št. 7/2016, 2/2017, 27/2017, 18/2018, 4/2019, 21/2019, 12/2023), zagotavlja sredstva iz občinskega proračuna za subvencioniranje stroškov izgradnje in nakupa črpališča odpadnih voda iz objekta ali preureditve hišnega priključka v izogib prečrpavanja, izvedbe dela hišnega priključka na kanalizacijo, subvencioniranje izgradnje in nakupa male čistilne naprave in povrnitev stroškov popravila in nakupa nove črpalke.
* subvencija se iz občinskega proračuna dodeljuje na podlagi predhodno izvedenega javnega razpisa občine, objavljenega v \_\_\_\_\_\_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_ .
* prejemnik se je prijavil na javni razpis občine, predložil popolno dokumentacijo, ki jo je bilo potrebno priložiti k prijavi in izpolnjuje vse v javnem razpisu navedene pogoje za pridobitev subvencije iz občinskega proračuna, za kar je bila izdana odločba številka \_\_\_\_\_\_\_\_\_\_\_\_\_\_\_\_\_\_\_\_\_\_\_, z dne \_\_\_\_\_\_\_.

**2.**

S to pogodbo se občina zavezuje subvencionirati stroške izgradnje in nakupa črpališča odpadnih voda iz objekta ali preureditve hišnega priključka v izogib prečrpavanja. Zavezuje se subvencionirati tudi stroške izvedbe dela hišnega priključka na kanalizacijo preko tujega zemljišča, stroške izgradnje in nakupa male čistilne naprave v primeru, ko se stavbe nahajajo izven ureditvenega območja naselja ter povračilo stroškov popravila ali nakupa nove črpalke.

**3.**

Občina dodeljuje prejemniku nepovratno finančno pomoč v višini \_\_\_\_\_\_\_\_\_\_\_\_\_ EUR iz proračuna občine za leto 2025.

Občina se zavezuje, da bo subvencijo iz občinskega proračuna nakazala najkasneje v 30. dneh od datuma veljavnosti pogodbe.

Občina bo sredstva nakazala na račun prejemnika številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pri banki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**4.**

V primeru, da prejemnik dodeljenih sredstev ne bo uporabil namensko, je v skladu z določili Pravilnika o subvencioniranju izgradnje in nakupa črpališč odpadnih voda na območju Občine Miklavž na Dravskem polju (MUV, št. 7/2016, 2/2017, 20/2017, 18/2018, 4/2019, 21/2019, 12/2023) dolžan vrniti pridobljena sredstva skupaj z zakonitimi zamudnimi obrestmi, ki se obračunavajo od dneva izplačila do dneva vračila sredstev, v primerih, ko se ugotovi:

* da je prejemnik subvencije za katerikoli namen pridobitve subvencije navajal neresnične podatke,
* druge nepravilnosti pri porabi subvencije.

**5.**

Pogodbeni stranki se dogovorita, da bosta morebitne spore, ki bi nastali v zvezi z izvajanjem te pogodbe, reševali sporazumno. V primeru, da sporazumna rešitev ni možna, je za rešitev spora pristojno sodišče v Mariboru.

**6.**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je nična.

**7.**

Ta pogodba je sestavljena v treh enakih izvodih, od katerih prejme občina dva izvoda, en izvod pa prejemnik.

Pogodba začne veljati z dnem podpisa obeh pogodbenih strank.

Številka: 4199-3-2025

Prejemnik: Občina Miklavž na Dravskem polju

Župan

mag. Egon Repnik, univ.dipl.prav.

Datum: Datum: